Ρικάρντο Κουαρέσμα

Ο Ρικάρντο Κουαρέσμα (Ricardo Quaresma, 26 Σεπτεμβρίου 1983) είναι Πορτογάλος πρώην διεθνής ποδοσφαιριστής, ο οποίος αγωνιζόταν ως πλάγιος επιθετικός.

Ξεκίνησε την καριέρα του από τη Σπόρτιγκ Λισαβόνας το 2000 και το 2003 αποκτήθηκε από την Μπαρτσελόνα για 6 εκατομμύρια ευρώ, όπου παρέμεινε για μία χρονιά, ενώ προς το τέλος της σεζόν τραυματίστηκε και έτσι δε συμμετείχε στο Euro 2004. Έπειτα αποκτήθηκε από τη Πόρτο σε αντάλλαγμα για τον Ντέκο. Στην Πόρτο παρέμεινε για τέσσερα χρόνια, όπου πραγματοποίησε τις καλύτερες εμφανίσεις του,  και την 1 Σεπτεμβρίου 2008 αποκτήθηκε από την Ίντερ για 18,5 εκατομμύρια ευρώ και το νέο ποδοσφαιριστή Πελέ, όμως απογοήτευσε με τις εμφανίσεις του και δόθηκε δανεικός στην Τσέλσι. Το 2010 αποκτήθηκε από την Μπεσίκτας για 7,3 εκατομμύρια ευρώ, ενώ το 2013 αποκτήθηκε από την Αλ-Αχλί και την επόμενη χρονιά επέστρεψε στην Πόρτο για μία χρονιά, για να επιστρέψει το 2015 στην Μπεσίκτας, στην οποία παρέμεινε για τέσσερα χρόνια, κατακτώντας δύο φορές το πρωτάθλημα. Το 2019 αποκτήθηκε από την Κασίμπασα, όπου παρέμεινε για ένα χρόνο, και στη συνέχεια αποκτήθηκε από την Βιτόρια Γκιμαράες.

Ο Κουαρέσμα είναι μέλος της εθνικής ομάδας της Πορτογαλίας από το 2003 και έχει εκπροσωπήσει τη χώρα του σε τρία ευρωπαϊκά πρωταθλήματα, συμπεριλαμβανομένου του νικηφόρου Euro 2016, και στο Μουντιάλ 2018, όπου σκόραρε μία φορά, με τριβέλα, στους ομίλους στην ισοπαλία ενάντια στο Ιράν. Διακρίθηκε για την τεχνική του, για τη ραμπόνα και την τριβέλα του, με το δεύτερο να είναι μια καμπύλη μπαλιά με το εξωτερικό του δεξιού ποδιού, οι οποίες τον έχουν καταστήσει δημοφιλή στους φιλάθλους ανά τον κόσμο.

 Παραπομπές 



Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ίντερ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Αλ Αχλί Ντουμπάι
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Προ Λιγκ ΗΑΕ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου